Die Makuleke-vleiland is die noordelikste deel van die Krugerwildtuin en sal mettertyd die kern vorm van die oorgrenspark. Die gebied is die driehoekige vloedvlakte wat gevorm word by die samevloeiing van die Limpoporivier en die Levuburivier, en lê by 22° 23′ suid en 31° 11′ oos. Zimbabwe grens in die noorde en Mosambiek in die ooste aan die streek. Pafuri en Crook’s Corner lê daarbinne. Hierdie gebied van 'n 7 800 ha is sedert 2007 'n verklaarde Ramsar-vleiland. Opvallende flora in die omgewing is die bosse langs die strome en gras op die vloedvlakte. Daar is 31 panne wat water kry van vloede en reën en hou water tot lank in die droë somermaande. Gevolglik is hier baie diere en veral watervoëls. Kuddes seekoeie kom voor. Die vloedvlakte voorkom verhoed dat vloede stroomaf in Mosambiek skade aanrig. Ook gee dit die water kans om in die grond in te sak om die watertafel op peil te ou. Dit kom weer die plantegroei ten goede. Ramsar-konvensie Ramsar-vleilande in Suid-Afrika Wikimedia Commons het meer media in die kategorie Makuleke.